L'Ajuntament de Begur farà una gran inversió per millorar el clavegueram de La Borna
Search...	L'Ajuntament de Begur farà una gran inversió per millorar el clavegueram de La Borna
Category: Actualitat de Begur	Hits: 339	L'ajuntament de Begur preveu que les obres de construcció de la nova xarxa de clavegueram d'aigües plujanes a l'urbanitació la Borna comencin després de l'estiu.
El govern local ha donat màxima prioritat al projecte, inclós en el pressupost de l'any 2016, per resoldre el problema històric de greus inundacions que afecten els habitatges de la zona baixa de la urbanització quan plou massa, tal com explica, l'alcalde, Joan Loureiro.
La pendent dels carrers afavoreix que l'aigua s'acumuli a la zona baixa. Segons han explicat des del govern, cal fer un clavegueram independent amb punts de recollida d'aigües al carrer del Rec de sa Tuna, al carrer de la Font i al carrer de ses Falguerines. L'aigua que es reculli es canalitzarà fins a zones verdes o terrenys rústics.
L'obra costarà més de 250.000 euros i es finançarà entre l'ajuntament i els veïns que assumiran el 85% del cost de l'obra que començarà a l'octubre i s'allargarà cinc mesos.